ทานยาคุมเม็ดแรกวันศุกร์ที่3 แล้วไป ตจว.วันที่4-6 ลืมเอายาไปทาน วันที่6กลับถึงบ้านตอน6โมงเย็นรีบทานยา 1เม็ด ตอน5ทุ่มทานอีก1เม็ด วันที่7ทานเวลาเดียวกับวันที่6 2เม็ด วันที่8ทานปกติ ตอนเวลา4ทุ่มครึ่ง อยากทราบว่าจะ มีเพศสัมพันธ์แบบไม่ป้องกันแบบเดิมได้มั้ยคะ (ทานยาคุมมา1ปีกว่าแล้วคะ)
สวัสดีค่ะ หากเพิ่งเริ่มทานยาคุมกำเนิดเม็ดแรกของแผงใหม่ แล้วไม่ได้ทานเม็ดที่ 2-3 คือลืมทานไป 2 วัน เมื่อนึกขึ้นได้ ก็ให้รีบทานทันทีไปก่อน 1 เม็ด แล้วทานเม็ดที่ต้องทานในวันนั้นตามเวลาปกติที่เคยทานอีก 1 เม็ด ซึ่งจะเท่ากับทานไป 2 เม็ดใน 1 วัน ส่วนในวันต่อไป ก็ให้ทานตามเวลาเดิมปกติเพียง 1 เม็ด ไม่จำเป็นต้องทาน 2 เม็ดใน 1 วันอีก แต่หลังจากที่เริ่มทานยาไปใหม่ คือนับจากวันที่ 6 ก.ค. ไปอีก 7 วัน ต้องงดการมีเพศสัมพันธ์ไปก่อน เพื่อรอให้ยาคุมได้เริ่มออกฤทธิ์ใหม่ก่อนค่ะ แต่หากจะมีเพศสัมพันธ์ ก็ควรใส่ถุงยางอนามัยป้องกันค่ะ ทั้งนี้ การที่ทานยาคุมต่อเนื่องมาปีกว่า ไม่ได้หมายความว่าจะไม่มีโอกาสตั้งครรภ์ หากไม่ป้องกันในช่วงที่มีการลืมทานยาคุมนี้ค่ะ